open-index/open-wikipedia-markdown huggingface dataset:
MMX

**MMX** er et IA-32 SIMD instruksjonssett som ble introdusert 22. november 1996 i mikroprosessoren Intel MMX Pentium. MMX har sin opprinnelse i et lignende instruksjons-sett som ble introdusert i Intel i860 i 1989.

Selv om MMX er et meningsløst akronym, har det uoffisielt blitt tolket som *MultiMedia eXtension* (multimediautvidelse). Intel valgte en meningsløs forkortelse, med den juridiske begrunnelsen at det som varemerke ikke kunne benyttes av AMD eller andre produsenter av x86 kloner. 

AMD på sin side reagerte med å utvikle en forbedret utgave av MMX i sine prosessorer, som de kalte 3DNow!.

MMX består av 57 instruksjoner som akselererer utførelsen av multimedia-operasjoner (lyd og bilde).

MMX tilføyde 8 nye virtuelle registre, kjent som MM0 til MM7, som var aliaser for de 8 allerede eksisterende x87 desimaltallsregistrene. Dette ble gjort for å unngå at eksisterende operativsystemer måtte endres for å dra nytte av instruksjonene ved å mellomlagre data ved kontekst-skifter. Ulempen med dette er at det er vanskelig å arbeide med SIMD og desimaltall samtidig. For å optimalisere ytelsen, må programmerere utsette kontekst-skifter mellom SIMD og desimaltall så lenge som mulig.

I motsetning til desimaltallsregistrene, er MMX-registrene fastsatte (ikke relative), og kan aksesseres når som helst.

Hvert MMn-register inneholder et 64-bit heltall. Dette gjør det mulig for prosessoren å behandle ét 64-bit heltall, to 32-bit heltall, fire 16-bit heltall eller åtte 8-bits heltall i en enkelt operasjon.

Ettersom hvert MMn-register er 64-bit, mens de fysiske registrene er 80-bit, er de 16 øverste bit i hvert register ubrukt i MMX. De settes alle til 1, noe som gjør det enklere å skille mellom desimaltall og MMX-data.

MMX kan øke hastigheten på digital signalbehandling betraktelig. Den store ulempen er at MMX bare opererer med heltall. På den opprinnelige Intel i860 var vektoriserte heltalls-beregninger nødvendige under arbeidet med 2D og 3D bilder. Etterhvert som grafikk-kortene ble mer avanserte, ble grafikken håndtert ved hjelp av vektoriserte desimaltallsberegninger.

Intel XScale inkluderer (fra og med PXA270) en utvidelse av ARM-kjernen som kalles **iwMMXt** *(Intel Wireless MMX Technology)*. Dette er en MMX-utvidelse med 16 stk 64-bit dataregistre og 8 stk 32-bit kontroll-registre. Alle registrene aksesseres av koprosessor-mekanismen i ARM-arkitekturen. IwMMXt lagres i koprosessorenes 0 og 1 adresserom, og dens opkoder sammenfaller med en tidligere desimaltall-utvidelse kalt *Floating Point Accelerator*.

Begrensningene ved MMX, og konkurransen fra AMDs 3DNow!,  førte til at Intel utviklet en forbedret SIMD-arkitektur for multimedia kalt SSE.

## Se også
*3DNow!
*SSE
*SSE2
*SSE3
Pionerskij

**Pionerskij** (russisk: Пионе́рский, tysk: *Neukuhren*, litauisk: *Naujieji Kuršiai*) er en by i Kaliningrad oblast i Russland. Den ligger ved Østersjøen, rundt 30&nbsp;km nordvest for Kaliningrad.

Den ble grunnlagt av Den tyske orden i 1254 som *Neukuhren*. Etter andre verdenskrig ble den annektert av Sovjetunionen. Den tyske befolkningen ble utvist og erstattet med russere. I 1946 fikk den bystatus og navnet ble endret til Pionerskij, etter organisasjonen *Unge pionerer av Sovjetunionen*. 

Den lille havna i byen, som tidligere mest ble brukt av fiskeflåten, er nå mye benyttet av seilbåter og til strandturisme.

## Demografi
Befolkningsutvikling:
:

## Referanser


## Eksterne lenker
*
Løgneren

***Løgneren*** er en roman av Martin A. Hansen. han begynte på den i 1942, men den ble ikke ferdig før i 1949. Opprinnelig var den skrevet som en radioroman, siden ble den også føljetong i avisen  «Berlingske Aftenavis». I 1970 ble den filmatisert.

Romanen handler om en lærer på en liten dansk øy. Vi får innblikk i hvordan han tar et oppgjør med seg selv og med innbyggerne på øya.

## Kilder
*Om romanen hos litteratursiden.dk
Fylkesvei 1310

**Fylkesvei 1310** går mellom Branes og Buer i Marker kommune.

Frem til 2019 hadde veien betegnelsen fylkesvei 838 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Nelson Piquet

**Nelson Piquet Souto Maior** (født 17. august 1952) brasiliansk tidligere Formel 1-fører. Han er faren til Nelson Angelo Piquet som også har vært Formel 1-fører.

Piquet ble tre ganger verdensmester i Formel-1. Første gang for Brabham-laget i 1981, før han gjentok bragden i 1983. I 1987 kunne igjen ta tittelen etter at Williams-laget dominerte sesongen med både Nigel Mansell og Nelson Piquet i stallen. 

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, kursiv indikerer *[[raskeste runde]]*)

## Referanser


## Eksterne lenker
*
Howl (band)

**Howl** er et norsk rockeband fra Oslo. Bandet ga i 2007 ut platen *Higher Class of Lush* på eget selskap. Albumet var produsert av bandet selv i samarbeid med Frode Jacobsen og ble senere plukket opp av EMI, som i 2008 lanserte det på nytt. Bandet var en av finalistene til årets urørt i 2008 og sangene «Repeater», «1975» og «Silver Equals Gold» ble hyppig spilt på radio, noe som resulterte i at bandet var den artisten som ble mest spilt på NRK P3 i 2008.

## Medlemmer
* : vokal
* : gitar
* : gitar, saksofon
* : trommer
* : bass
* : keyboard

## Diskografi

**[[Higher Class of Lush]]* (2007)
**[[Higher Class of Lush]]* (2008)
**[[Cold Water Music]]* (2010)

## Referanser


## Eksterne lenker
* Hjemmeside
Tor Vidar Leikvin

**Tor Vidar Leikvin** (født 16. januar 1985), også kjent som **Leiki**, er en norsk tidligere fotballspiller og -trikser. Leikvin spilte 5 kamper og scoret 1 mål i 2004-sesongen for Kongsvinger, men trappet ned etter sesongen, i en alder av 19 år. I vårsesongen 2005 var han på utlån fra Kongsvinger til FF Lillehammer. Han var deretter en periode trikser på profesjonell basis under artistnavnet **Leiki**. 

## Referanser


## Eksterne lenker
* Profil på www.fozzum.com Som Kongsvinger-spiller
Etappene i Giro d’Italia 2008

Dette er en oversikt over resultater og sammenlagtstilling under Giro d'Italia 2008.

## 1. etappe: [[Palermo]] > [[Palermo]], 28.5&nbsp;km (Lagtempo)
10-05-2008

## 2. etappe: [[Cefalù]] > [[Agrigento]], 207&nbsp;km
11-05-2008

## 3. etappe: [[Catania]] > [[Milazzo]], 208&nbsp;km
12-05-2008

## 4. etappe: [[Pizzo Calabro]] > [[Catanzaro]], 187&nbsp;km
13-05-2008

## 5. etappe: [[Belvedere Marittimo]] > [[Contursi Terme]], 170&nbsp;km
14-05-2008

## 6. etappe: [[Potenza]] > [[Peschici]], 247&nbsp;km
15-05-2008

## 7. etappe: [[Vasto]] > [[Pescocostanzo]], 179&nbsp;km
16-05-2008

## 8. etappe: [[Rivisondoli]] > [[Tivoli (Italia)|Tivoli]], 208&nbsp;km
17-05-2008

## 9. etappe: [[Civitavecchia]] > [[San Vincenzo]], 194&nbsp;km
18-05-2008

## 10. etappe: [[Pesaro]] > [[Urbino]], 36&nbsp;km (Tempo)
20-05-2008

## 11. etappe: [[Urbania]] > [[Cesena]], 193&nbsp;km
21-05-2008

## 12. etappe: [[Forlì]] > [[Carpi]], 171&nbsp;km
22-05-2008

## 13. etappe: [[Modena]] > [[Cittadella]], 192&nbsp;km
23-05-2008

## 14. etappe: [[Verona]] > [[Alpe di Pampeago]], 195&nbsp;km
24-05-2008

## 15. etappe: [[Arabba]] > [[Passo Fedaia]], 153&nbsp;km
25-05-2008

## 16. etappe: [[San Vigilio di Marebbe]] > [[Krönplatz]], 13,81&nbsp;km (Tempo)
26-05-2008

## 17. etappe: [[Sondrio]] >  [[Locarno]], 192&nbsp;km
28-05-2008

## 18. etappe: [[Mendrisio]] > [[Varese]], 182&nbsp;km
29-05-2008

## 19. etappe: [[Legnano]] > [[Presolana]], 228&nbsp;km
30-05-2008

## 20. etappe: [[Rovetta]] > [[Tirano]], 224&nbsp;km
31-05-2008

## 21. etappe: [[Cesano Maderno]] > [[Milano]], 23.5&nbsp;km ([[Tempo]])
01-06-2008

## Se også
*Etappene i Giro d'Italia 2007
Polessk

**Polessk** (russisk: Поле́сск, tysk: *Labiau*, polsk: *Labiawa*, litauisk: *Labguva*) er en by i Kaliningrad oblast i Russland. Den ligger ved elva Dejma, rundt 40&nbsp;km nordøst for Kaliningrad.

Den tyske orden bygget en borg her, og ga den navnet Labiau. Den ble en del av Hertugdømmet Preussen. Labiauavtalen mellom Brandenburg og Sverige ble underskrevet her 20. november 1656.

Etter andre verdenskrig ble byen annektert av Sovjetunionen, og den tyske befolkningen ble utvist. I 1946 ble bynavnet endret til Polessk.

Polesskkanalen starter i byen og går mot nordøst.

## Demografi
Befolkningsutvikling:
:

## Referanser


## Eksterne lenker
*
Teaterhögskolan i Stockholm

**Teaterhögskolan i Stockholm**, *[[Scenskola]]n*, er en høyskole som utdanner skuespillere og mimeartister.

Teaterutdannelsen i Stockholm startet allerede i 1787 av Gustav III, og var til og med 1964 knyttet til Dramaten og kalt Dramatens elevskola. 
På 1960-tallet besluttet riksdagen at utdannelsen skulle skilles fra teatrene, og fikk navnet *Statens skola för scenisk utbildning*, "scenskolan" på folkemunne, et seiglivet kallenavn, til tross for at utdannelsen i 1993 byttet navn til Teaterhögskolan. På 1980-tallet ble utdannelsens lengde økt med en termin og i 1993 med ytterligere en termin. Utdannelsen er altså fireårig. Hvert år tas 8-10 elever inn på skuespillerutdannelsen, halvparten kvinner og halvparten menn. De øvrige elevene går på Mimprogrammet, som tar in 8-10 elever hvert fjerde år.
Den er en statlig institusjon som hører inn under utdanningsdepartementet. (utbildningsdepartementet).

## Personale (utvalg)
*Stina Ekblad, professor i scenisk presentasjon
*Krister Henriksson, professor i scenisk presentasjon
## Uteksaminerte elever
### 2006
*Liv Mjönes
### 2005
*Petra Hultgren
### 2004
*Viveca Jedholm
*Ellen Mattsson
*Jens Ohlin
*Shebly Niavarani
*Kaj Ahlgren
*Gustav Deinoff
*Ellen Mattson
*Isabel Munshi
*Emma Peters
*Filip Alexandersson
### 2003
*David Dencik
*Göran Gillinger
*Gustaf Skarsgård
### 2002
*Katarina Cohen
*Emil Forselius
*Henrik Norlén
*Jonatan Rodriguez
### 2001
*Sofia Bach
*Suzanna Dilber
*Sofia Helin
*Vanna Rosenberg
### 2000
*Martin Aliaga

### 1999
*Lina Englund
*Irma Schultz
*Lo Wahl
### 1998
*Jonas Karlsson
*Magnus Krepper
*Eva Röse
*Tanja Svedjeström
*Henrik Rafaelsen
### 1997
*Maria Bonnevie
*Alexandra Rapaport
### 1995
*Gustaf Hammarsten
### 1994
*Melinda Kinnaman
*Elin Klinga
### 1993
*Per Grytt
*Mårten Klingberg
*Stefan Roos
### 1992
*Simon Norrthon
*Kalle Westerdahl
### 1991
*Figge Norling
*Torkel Petersson
*Ann-Sofi Rase
### 1990
*Reuben Sallmander
*Anna-Lena Hemström
*Niklas Hjulström
### 1989
*Anna Lindholm
*Nina Pontén
### 1988
*Helena Bergström
*Katarina Ewerlöf
*Benny Haag
### 1987
*Jakob Eklund
*Douglas Johansson
*Jan Mybrand
### 1986
*Gunilla Röör
*Lena Endre
### 1985
*Pia Johansson
*Marie Richardson
### 1984
*Thorsten Flinck
*Peter Dalle
*Claes Månsson
### 1982
*Pernilla August (då Östergren)
*Gunnel Fred
### 1981
*Peter Stormare
*Jessica Zandén
*Maria Johansson
*Sissela Kyle
*Tomas Norström
### 1980
*Babben Larsson
### 1979
*Dan Ekborg
*Ulf Isenborg
*Lena Olin
### 1978
*Lena T. Hansson
*Lennart R. Svensson
### 1977
*Pontus Gustafson
*Jacob Nordenson
*Rico Rönnbäck
*Jan Waldekranz
### 1976
*Robert Sjöblom
### 1975
*Ulf Dohlsten
*Marika Lindström
### 1974
*Thomas Oredsson
### 1973
*Kjell Bergqvist
*Peter Oskarson (hoppade av efter 2 års utbildning)
### 1972
*Tomas Pontén
*Basia Frydman
### 1971
*Lena-Pia Bernhardsson
### 1970
*Peter Harryson
### 1969
*Tomas Bolme
*Louise Edlind

## Se også
*Teaterhögskolan i Göteborg
*Teaterhögskolan i Luleå
*Teaterhögskolan i Malmö

## Eksterne lenker
* Teaterhögskolan
Kreisiraadio

**Kreisiraadio** er en estisk komikertrio bestående av Hannes Võrno, Peeter Oja og Tarmo Leinatamm. De deltok i Eurovision Song Contest 2008 med sangen «Leto svet», som kom på 18.-plass i semifinalen.

## Referanser
Figge Norling

**Fredrik Olof Johan «Figge» Norling** (født 1965) er en svensk skuespillere, teaterregissør og manusforfatter. 

## Biografi
Norling er oppvokst i Karlskoga der han blant annet opptrådte som vokalist i det lokale rockebandet Point Five. Da han var tjueen flyttet han til Stockholm for å bli skuespiller og fikk en rolle ved Teater Hydra.

Norling utdannet seg 1988-1991 ved Teaterhögskolan i Stockholm. Han har vært engasjert ved Riksteatern, Dramaten, Boulevardteatern og Intiman. Sammen med blant andre Tova Magnusson Norling og Simon Norrthon har han siden 1995 vært medlem av humorgruppen *Clownen luktar bensin* som fremfor alt har opptrådt i radio og seinere også på scenen. Han er også delaktig i gruppen som manusforfatter.

Som filmskuespiller fikk han først oppmerksomhet gjennom rollen i Svart Lucia (1992) og ble enda mer kjent som følge av rollen som radioprater i de to serieomgangene av Radioskugga (1995 og 1997), roller med det fellestrekket at det handler om snille og noe tafatte yngre menn som blir konfrontert med livets mørkere realiteter. 

Norling var tidligere gift med Tova Magnusson Norling.

## Filmografi
### Skuespiller

## Referanser


## Eksterne lenker
*
Jérôme Coppel

**Jérôme Coppel** (født 6. august 1986) er en fransk syklist. Han la opp etter 2016-sesongen.

Han har to bronsemedaljer fra U23-VM på tempo.

## Referanser


## Eksterne lenker
* 
*
Tysklands Grand Prix 2008

**Tysklands Grand Prix 2008** var det tiende løpet i Formel 1-sesongen 2008. Det ble arrangert fra 18. til 20. juli på Hockenheimring i Tyskland. 

## Rapport
Til tross for en tvilsom taktisk vurdering av McLaren tok Lewis Hamilton hjem seieren i Tyskland Grand Prix foran den store overraskelsen Nelson Piquet jr. og Felipe Massa. 

Hamilton tok starten og ledet komfortabelt frem til etter det første pitstoppet, men da Timo Glock krasjet kraftig i runde 36 ble sikkerhetsbilen sendt ut. Dermed ble feltet samlet og flere av de raskeste førerne, blant dem Felipe Massa gikk i pit. McLaren valgte å holde Hamilton ute, noe som gjorde at han ledet løpet da sikkerhetsbilen gikk inn, men Hamilton måtte inn igjen for å fylle drivstoff og bytte dekk. 

Hamilton opparbeidet seg en ledelse, men etter sitt andre pitstop kom han ut bak flere førere, blant dem Kovalainen, Massa og Piquet. Han tok raskt igjen teamkompisen som ikke bød opp til noen kamp mot en langt raskere Hamilton. Deretter tok han igjen og passerte Massa og trodde løpet var avgjort. 

- Så sa de at jeg måtte forbi Piquet også, sa Hamilton på pressekonferansen, og innrømmet at han var svært overrasket over akkurat det. Piquet var nemlig på strategi som gjorde at han bare måtte stoppe en gang, og dermed ble han løpets store overraskelse. Massa sa på pressekonferansen at han hadde hatt problemer med bremsene og at dette sammen med dårlig stabilitet i bilen gjorde at han ikke kunne holde tritt med Hamilton.

## Klassifisering
### Kvalifisering

### Løpet

**Noter til tabellen:**
# Dette var første pallplassering for Nelson Piquet jr.
# Giancarlo Fisichella fikk en tidsstraff på 25 sekunder.

## Eksterne lenker
*
Makt (andre betydninger)

**[[Makt]]** kan bety:

*kraft, kroppsstyrke, evner
*vold, tvang
*herredømme, myndighet, autoritet; sterk innflytelse; overtak
*noe som har makt, mektig faktor
*stridskrefter
*vesen (*gode og onde makter*)
Miep Gies

**Miep Gies** (født *Hermine Santrouschitz* 15. februar 1909 i Wien, død 11. januar 2010) var den siste gjenlevende av de som hjalp Anne Frank, hennes familie, familien van Pels og Fritz Pfeffer under den andre verdenskrig, sammen med sin mann Jan Gies og tre andre medhjelperne og kollegaene Victor Kugler, Johannes Kleimann og Bep Voskuijl.

Gies fant Franks dagbok etter arrestasjonen den 4. august 1944 og tok vare på den til krigens slutt. Bare Annes far, Otto Frank, kom tilbake og fikk senere meddelt at han var den eneste overlevende av de som gjemte seg i Prinsengracht 263. Miep overlot allikevel dagboken til Otto, da det var helt sikkert at Anne var død.

Gies fikk en sønn, Paul Gies (født 13. juli 1950). Hun ble enke i 1993, da hennes mann døde av diabetes.

De siste årene hun levde bodde hun i provinsen Noord-Holland, og skulle ifølge sønnen være i god helse helt til det siste. Hun døde etter en kort tids sykdom, 1 måned og 4 dager før hun ville ha fylt 101 år.

## Utmerkelser
 Forbundsrepublikken Tysklands fortjenstorden Yad Vashem medaljen Rettferdige blant nasjonene (medalje)

## Referanser


## Eksterne lenker
* 
*
Korenovsk

**Korenovsk** (russisk: Корено́вск) er en by i Krasnodar kraj i Russland. Den ligger ved elva Bejsuzjok Levyj (ei sideelv til Bejsug), rundt 60&nbsp;km nordøst for Krasnodar. Innbyggertall: 40&nbsp;844 (folketelling 2002).

Den ble grunnlagt i 1863 som bosetningen *Korenovskoje* (russisk: Корено́вское). Fra slutten av 1800-tallet var en stanitsa under navnet *Korenovskaja* (russisk: Корено́вская). Bystatus, under navnet Korenovsk, ble innvilget i 1961.

## Referanser
Kokkelandslaget (supporterklubb)

**Kokkelandslaget** er en tidligere supporterklubb for Levanger Fotballklubb, stiftet 25. mai 2003. Det første året hadde supporterklubben nærmere 100 medlemmer, men da Levanger FK begynte å miste spillere og gjøre det mindre bra på banen, forsvant også en del medgangssupportere. Likevel har Kokkelandslaget bestått, under mottoet «Vi støtter alltid vårt Levanger», og den harde kjernen støtter opp på hver kamp.

Flere av supporterne i Kokkelandslaget har med årene også tatt ansvar innad i klubben Levanger FK, flere har derfor gått inn i roller som oppmannsverv, arrangementskomite med videre.

Kokkelandslaget ble lagt ned før 2016-sesongen, og en ny supporterklubb ble opprettet, LFK Stallions.
Kokkelandslaget (andre betydninger)

**Kokkelandslaget** har flere forskjellige betydninger:

* Norges kokkelandslag – kokker som representerer Norge i konkurranser internasjonalt
* Kokkelandslaget (supporterklubb) – fotballklubben Levanger FKs supportere
Temrjuk

**Temrjuk** (russisk: Темрю́к) er en by i Krasnodar kraj i Russland. Den ligger rundt 130&nbsp;km vest for Krasnodar. Innbyggertall: 36&nbsp;116 (folketelling 2002).

Byen ligger ved elva Kuban, rundt 8&nbsp;km fra munningen i Azovhavet, på Tamanhalvøya mellom Svartehavet og Azovhavet, hvor også byens havn ligger.

Den første bosetningen på stedet var Tatar-festningen *Tumnev*, som ble nevnt på 1300-tallet, da den ble overdratt til handelsmenn fra Genova. Den ble kalt *Copa* til den ble okkupert av Krim-khanatet i 1483.

Russerne, alliert med den lokal potentaten Temrjuk av Kabarda, erobret Tumnev og bygget festningen Nye Temrjuk på stedet. Krimtatarene tok tilbake fortet i 1570, og det neste århundret ble den kalt *Adis*. På 1700-tallet ble området bosatt av kosakker, og deres stanitsa fikk bystatus under navnet Temrjuk i 1860.

## Referanser


## Eksterne lenker
*
Grønlia (Asker)

**Grønlia**, også kjent som **Grønnlia** og **Syverstadbråten**, er et skogsområde på 280 dekar på Nesbru og Hofstad i Asker kommune, mellom Holmen og Syverstad. Tidlig på 1900-tallet besto det meste av Nesbru av skog og jorder. Etter hvert ble området bebygget av boliger og veier. I dag er Grønlia det største og viktigste gjenværende skogområdet på Nesbru. 

## Naturverdier
Området består av mye kalkfuruskog. Enkelte steder finner en også løvskog med stor artsrikdom. Midt i skogen i Grønlia ligger Syverstaddammene, som er to menneskelagde dammer som utgjør omtrent 1/12 av Grønliaområdet. Dammene ble laget for å produsere og selge is. Dammene inneholder bestander av salamander.

## Friluftsliv
Området er mye nyttet til rekreasjon, turer, trim og andre utendørsaktiviteter, og har også en lysløype. Skogen er godt egnet for sopp- og bærplukking om høsten. Det er plassert flere benker i skogen og det finnes flere stier utenom lysløypene. Om vinteren pleier det å bli kjørt skiløyper i lysløypen. Like nord for Grønlia ligger Holmen idrettspark. Denne strekker seg delvis inn på friområdet, med blant annet to hoppbakker og flere klatrestativer. I dag er hoppbakkene ute av drift, og planlagt fjernet. 

## Referanser
Bendik

:*For artisten Bendik, se [[Silje Halstensen]]*

**Bendik** er et mannsnavn, som er nesten kun brukt i Norge. Den norske navnedagen for navnet er den 21. mars.

## Opprinnelse
Bendik er en norrøn form av navnet *[[Benedikt]]*, som er en form av det latinske ordet *[[Benedictus]]*. Navnene *Bendic* og *Bendick* er igjen varianter av Bendik.

## Betydning
*Benedictus*, som *Bendik* stammer fra, er latin og betyr «velsignet» eller «den velsignede».
Andre navn som har samme betydning og opphav er blant annet: *[[Bengt]]*, *[[Bent]]*, *[[Beate]]*, *[[Benedicte]]*, *[[Benedikte]]* og *[[Bente]]*. Navnet *[[Kari (mannsnavn)|Kari]]* brukt som mannsnavn (finsk) har også samme betydning, men er av en annen opprinnelse.

## Utbredelse
Navnet *Bendik* er kjent i Norge fra 1300-tallet, og er kjent brukt i norske middelalderballader. Det har i nyere tid vært relativt uvanlig fram til 1980-tallet. Navnet nådde toppen av sin popularitet mot slutten av 1990-tallet og populariteten stupte til halvparten like fort som den hadde steget. De siste par årene har derimot bruken av navnet begynt å øke igjen. I dag har omtrent 1700 personer i Norge *Bendik* som første eller eneste fornavn. Navnet er bortimot utelukkende brukt i Norge.

|}

## Kjente personer med navnet
Personene i listen er ordnet kronologisk etter fødselsår.
* Bendik Riis (1911–1988), norsk tegner, maler og poet
* Bendik Rugaas (1942–2025), norsk politiker (Ap)
* Bendik Hofseth (f. 1962), norsk jazzmusikker (saksofon), plateprodusent og komponist
* Bendik Wold (f. 1979), norsk journalist og samfunnsdebattant
* Bendik Giske (f. 1982), norsk saksofonist
* Lauren Bendik, skuespiller som har lånt stemmen sin til flere anime-filmer
* Bendik Mauseth, Skuespiller i sesong 2 av tv-serien Heimebane.

## Annen bruk av navnet
* Bendik (Armenian: Բենդիկ) er en by i Lori provinsen i Armenia
* Forfatter Arne Svingen står bak en barnebokserie om *[[Bendik Og Monsteret]]*. Det er også planlagt en spillefilm (3D-dataanimasjon) av denne bokserien, uten bestemt lanseringsdato.
* *[[Bendik og Årolilja]]* er en sang av den norske gruppa *[[Gåte]]*, som spiller en blanding av folkemusikk og rock. Sangen var åpningssporet på gruppa sitt debutalbum *[[Jygri]]* utgitt i 2002. Sangen er en av gruppa sine mest kjente sanger.
* Bendik Singers, norsk vokalkvartett
* Bendik, Silje Halstensens artistnavn

## Referanser


## Eksterne lenker
*
Charly Mottet

**Charly Mottet** (født 16. desember 1962 i Valence) er en tidligere fransk syklist.

Totalt vant Mottet 45 seire som amatør og 65 som profesjonell. I 1989 ledet han UCIs rankingliste i fire måneder.

## Meritter
* Tour de l'Avenir (1984)
* Critérium du Dauphiné Libéré (1987, 1989, 1992)
* Grand Prix des Nations (1985, 1987, 1988)
* Dunkirk 4-dagers (1989, 1991)
* Romandiet rundt (1990)
* Züri-Metzgete (1990)
* Lombardiet rundt (1988)
* Tour Méditerranéen (1993)
* Tour de France – fjerdeplass i 1987 og 1991, tre etappeseirer 
* Giro d'Italia – ungdomstrøya 1984, andreplass 1990
* Søvmedalje i VM i landeveissykling (1986)

## Referanser


## Eksterne lenker
*
Løgumkloster Højskole

**Løgumkloster Højskole** ligger i Tønder kommune midt i Løgumkloster by i vakre omgivelser like ved Løgumkloster kirke. Skolen ble etablert i 1960 og tilbyr både lange og korte kurser. Den samarbeider med Den danske kirke om svært populære etterutdanningskurs for organister og kirkesangere og er svært opptatt av å formidle arven fra N.F.S. Grundtvig.  

Nærheten til Løgumkloster kirke gjør at de kan bruke den i en rekke av kursene sine. Nærheten til Tyskland gjør at de bruker å ha ekskursjoner dit for å besøke områder som tidligere var danske. I tillegg har de noen interessante kurser hvor de utnytter fuglelivet i Sønderjylland og naturen i Vadehavet. 

Forstandere er Vita og Bent Andreasen.

## Eksterne lenker
* Løgumkloster Højskoles hjemmeside
Timasjovsk

**Timasjovsk** (russisk: Тимашёвск) ) er en by i Krasnodar kraj i Russland. Den ligger ved elva Kirpili, rundt 60&nbsp;km nord for Krasnodar. Innbyggertall: 54&nbsp;116 (folketelling 2002).

Bystatus ble innvilget i 1966.

## Referanser


## Eksterne lenker
*
Kongsfjord

**Kongsfjord** er et lite fiskevær som ligger i Berlevåg kommune i Finnmark. En av de viktigste næringene fiskeværet har er sjølaksfiske. Kongsfjord er også et knutepunkt mellom Berlevåg og Båtsfjord på fylkesvei 890.

## Geografi
Fiskeværet ligger med Berlevåg i vest og Båtsfjord i øst. I øst ligger Kongsfjorden. I vest ligger Raggonjargga og litt lenger sørvest Rákkočearru. I området finner man i dag flere fuglefjell.

## Demografi
Grunnkretsen Kongsfjord hadde 32 fastboende pr. 1. januar 2017.

## Tilstand i dag

Postnummeret var *9982 Kongsfjord*. I dag er både postkontor og butikk nedlagt.

Kongsfjord skole ble stengt i 2004 på grunn av få skoleelever. I dag drar disse elevene til Berlevåg (ca. 3 mil unna) for å få utdanning.

Kongsfjord har fremdeles et fiskebruk i aktivitet. Kongsfjord har i dag en liten kafé, et gjestehus og et bedehus.

## Historie

Kongsfjord var et av få steder som ikke ble brent eller bombet under andre verdenskrig. På grunn av dette har fiskeværet flere bygninger bevart fra tiden før 1940. Under andre verdenskrig ble det anlagt et tysk kystbatteri på Veidenes. Batteriet, Heeres-Küsten-Batterie Kongsfjord 4/448, ble oppsatt med fem 15,5&nbsp;cm kanoner med skuddvidde 17 000 m, i desember 1941.

I 1946 ble det åpnet et kraftverk i Kongsfjordelva ved Store Buevatnet som er regulert som magasin.

Nedgangstidene kom på midten av 1980-tallet da fiskeværet ble rammet av fraflytning.

I senere tid har privatpersoner begynt å kjøpe feriehus i Kongsfjord-området.

Senere åpnet det en kafé i fiskeværet og senere ble det en turistattraksjon med fugletitting og andre naturopplevelser.

## Referanser
Streaming SIMD Extensions

**Streaming SIMD Extensions** (SSE) er en IA-32 SIMD multimediautvidelse av x86-arkitekturen, som ble lansert i Intel Pentium III i 1999.

SSE var opprinnelig kjent som **KNI** (**''K**atmai **N**ew **I**nstructions*), der «Katmai» var kodenavnet på den første versjonen av Intel Pentium III. Den ble senere omdøpt til *'ISSE**  (**I**nternet **S**treaming **S**IMD **E**xtensions), og deretter til SSE.

SSE ble utviklet som et svar på [[AMD]]s [[3DNow!]], som var en forbedring av [[Intel]]s egen [[MMX]]. SSE inneholder 70 nye instruksjoner. [[AMD]] tilføyde støtte for SSE i [[AMD Athlon XP]] og senere prosessorer.

[[MMX]] har to store begrensninger. For det første arbeider det utelukkende med heltall. For det andre kan ikke MMX-instruksjoner utføres uten å bruke desimaltallsenheten.

SSE arbeider med både heltall og desimaltall, uten å bruke desimaltallsenheten.

==8 nye registre==

SSE tilføyde 8 stk nye 128-bit registre, kalt XMM0&ndash;XMM7, og et nytt 32-bit kontroll- og statusregister (MXCSR). Hvert register pakker 4 stk [[enkelt-presisjons]] desimaltall. [[SIMD]] operasjoner på heltall utføres ved å bruke de 8, allerede eksisterende, 64-bit [[MMX]]-registrene.

Bruken av SSE krevde endringer i [[operativsystem]]ene, fordi x86-arkitekturen måtte utvides med to nye x86-instruksjoner &ndash; FXSAVE og FXRSTR, for å lagre og gjenopprette registrenes tilstand uavhengig av og parallelt med desimaltallsenheten. Disse to nye instruksjonene kan også lagre x87-registrenes tilstand, og kan dermed også lagre [[MMX]]- og 3DNow!-instruksjoner parallelt med SSE.

Pentium III kunne imidlertid ikke utføre SSE og desimaltallsberegninger **samtidig**. XMM-registrene tillater imidlertid utførelsen av enkelte [[SIMD]] og skalære desimaltallsoperasjoner, uten å redusere ytelsen gjennom kontekst-skifter.

==SSE-instruksjoner==
SSE introduserte både nye skalære og nye [[SIMD]]-instruksjoner.

**Desimal-talls instruksjoner**

* RAM-til-register / Register-til-RAM / Register-til-register (flytting av data)
** Skalær – MOVSS
** SIMD – MOVAPS, MOVUPS, MOVLPS, MOVHPS, MOVLHPS, MOVHLPS
* Aritmetikk
** Skalær – ADDSS, SUBSS, MULSS, DIVSS, RCPSS, SQRTSS, MAXSS, MINSS, RSQRTSS 
** SIMD – ADDPS, SUBPS, MULPS, DIVPS, RCPPS, SQRTPS, MAXPS, MINPS, RSQRTPS
* Sammenligning av tall
** Skalær – CMPSS, COMISS, UCOMISS 
** SIMD – CMPPS
* Slumptallsgenerering og utpakking av SIMD-instruksjoner
** SIMD – SHUFPS, UNPCKHPS, UNPCKLPS
* Data-type convertering
** Skalær – CVTSI2SS, CVTSS2SI, CVTTSS2SI
** SIMD – CVTPI2PS, CVTPS2PI, CVTTPS2PI  
* Bitvise logiske operasjoner
** SIMD – ANDPS, ORPS, XORPS, ANDNPS

**Heltalls-instruksjoner**

* Aritmetikk 
** PMULHUW, PSADBW, PAVGB, PAVGW, PMAXUB, PMINUB, PMAXSW, PMINSW
* Flytting av data
** PEXTRW, PINSRW
* Andre
** PMOVMSKB, PSHUFW

**Andre instruksjoner'''

* MXCSR håndtering
** LDMXCSR, STMXCSR
* Håndtering av Cache-RAM og RAM
** MOVNTQ, MOVNTPS, MASKMOVQ, PREFETCH0, PREFETCH1, PREFETCH2, PREFETCHNTA, SFENCE

## Se også
*MMX
*3DNow!
*SSE2
*SSE3
Gelendzjik

**Gelendzjik** (russisk: Геленджи́к) er en by i Krasnodar kraj i Russland. Den ligger ved Svartehavet, rundt 90&nbsp;km sørvest for Krasnodar. Innbyggertall: 50&nbsp;012 (folketelling 2002).

I antikken lå det en mindre gresk utpost i Gelendzjikbukta, nevnt som *Torikos* av Periplus av Pseudo-Scylax. Den er ukjent i hellenistiske kilder, men dukker opp igjen i romerske kilder under navnet *Pagrae* i 64 f.kr. En liten gresk bosetning som er utgravd i Gelendzjik er av enkelte forskere identifisert som Torikos. Pagrae ble beskrevet som den østlige grensen til Kongedømmet Bosporos. Opptegnelsene om disse bosetningene er så fragmentert at det imidlertid ikke er mulig å trekke sikre konklusjoner. Kolonien ble utslettet av hunerne under deres invasjon. I middelalderen ble bukta benyttet av handelsmenn fra Genova, som kalte landsbyen *Maurolaca*.

Før Russland sikret seg kystlinjen ved Adrianopeltraktaten i 1829 etter Den russisk-tyrkiske krig (1828-1829), foregikk det en livlig slavehandel mellom fjellfolkene i Kaukasus og Det osmanske riket. Ettersom de tsjerkessiske skjønnhetene vanligvis ble solgt for gull og andre varer, før de ble fraktet til tyrkiske seraglioer, så ble markedsplassen kjent som «Gelendzjik» (direkte oversatt: «hvite bruder»). I 1831 ble det bygget et fort ved Gelendzjik, som en del av en rekke russiske befestninger langs Svartehavet. Ved utbruddet av Krimkrigen måtte fortet ødelegges og forlates. Det ble igjen bosatt, av kosakker i 1864, og ble en stanitsa kalt Gelendzjikskaja. Den fikk bystatus under navnet Gelendzjik i 1915.

I Sovjetperioden ble Gelendzjik utviklet som et kur- og feriested. Byen har sandstrender, tre vannparker, to taubaner og to ortodokse kirker (fra 1909 og 1913).

## Referanser


## Eksterne lenker
*
Apsjeronsk

**Apsjeronsk** (russisk: Апшеро́нск) er en by i Krasnodar kraj i Russland. Den ligger ved elva Psjekha (i Kubans nedslagsfelt), rundt 90&nbsp;km sørøst for Krasnodar. Innbyggertall: 39&nbsp;608 (folketelling 2002).

Den ble grunnlagt i 1863 som stanitsaen *Apsjeronskaja*. Byens viktigste næringsveier er  skogsdrift og treforedling.

## Referanser
38. serierunde i Premier League 2007/08

**38. serierunde i Premier League 2007/08** var siste serierunde i engelsk herrefotballs Premier League sesong 2007/2008. Den siste kampen i serien ble spilt søndag 11. mai kl. 16.00. Manchester United ble seriemester to poeng foran Chelsea. I den andre enden av tabellen rykka Birmingham og Reading ned sammen med Derby.

## Kampfakta

----

----

----

----

----

----

----

----

----

----

## Eksterne lenker
* Premier League 2007/08: Terminliste og resultater på altomfotball.no
Ivan Gotti

**Ivan Gotti** (født 28. mars 1969 i San Pellegrino Terme, Lombardia) er en tidligere italiensk profesjonell syklist.

Høydepunktet i hans karriere kom da han vant Giro d'Italia i 1997 og 1999.

## Seire
* Etappeseier i Giro d'Italia 1996
* Sammenlagt i Giro d'Italia 1997 (og etappeseier)
* Sammenlagt i Giro d'Italia 1999
* Etappeseier i Katalonia rundt 2001

## Referanser


## Eksterne lenker
*
Gorjatsjij Kljutsj

**Gorjatsjij Kljutsj** (russisk: Горя́чий Ключ, oversatt: *varm kilde*) er en by i Krasnodar kraj i Russland. Den ligger ved elva Psekups (ei sideelv til Kuban), rundt 50&nbsp;km sør for Krasnodar. Innbyggertall: 27&nbsp;693 (folketelling 2002).

Gorjatsjij Kljutsj fikk bystatus i 1965. Byen er kjent for sine varme mineralvannskilder, og er et velkjent russisk kursted.

## Referanser


## Eksterne lenker
*
Liv Mjönes

**Liv Anna Mjönes**, eller **Liv Mjönäs**, (født 18. september 1979) er en svensk skuespiller.  

## Biografi
Hun ble uteksaminert etter fire års utdannelse fra Teaterhögskolan i Stockholm (2006). Hun har tidligere gått på Stockholms Elementära Teaterskola (1999–2000), danselinjen ved Härnösands folkehøyskole (1998-1999) og Estetiskt gymnasium Dans & Teater (1995-1998) i Sundsvall.

Hun har spilt en rekke roller innen film, TV og teater. Dessuten har hun lest inn *Battle* av Sara Villius for svensk radio og i 1999 opptrådte hun som danser i *[[Green Light]]* av Allen Kedja.  

Liv Mjönes fikk Märta Hänels stipend i 2007.

## Filmografi (utvalg)

## Teater (utvalg)

## Referanser


## Eksterne lenker
*
Gulkevitsji

**Gulkevitsji** (russisk: Гульке́вичи) er en by i Krasnodar kraj i Russland. Den ligger rundt 140&nbsp;km nordøst for Krasnodar. Innbyggertall: 35&nbsp;141 (folketelling 2002).

Bosetningen ble grunnlagt i 1871. Bystatus ble innvilget i 1961.

## Referanser
Tikhoretsk

**Tikhoretsk** (russisk: Тихоре́цк) er en by i Krasnodar kraj i Russland. Den ligger rundt 120&nbsp;km nordøst for Krasnodar. Innbyggertall: 65&nbsp;005 (folketelling 2002).

Bosetningen ble grunnlagt i 1874. Bystatus ble innvilget i 1923.

Byen er et viktig knutepunkt på Russlands sørlige jernbanenettverk.

## Referanser
La Sportive

**La Sportive** er et tidligere fransk profesjonelt samarbeidslag innen landeveissykling som var aktivt fra 1918 til 1921.

## Historie
På begynnelsen av 1900-tallet var sykkelfabrikantene de største sponsorene innen sykkelsporten, men da første verdenskrig var over hadde mange av disse lidd store tap, og flere sykkelfabrikker var jevnet med jorden. For å redde sykkelsporten gikk flere sykkelprodusenter og andre sykkelinteressenter sammen og dannet et felles sykkellag, La Sportive. Medlemsselskapene var Alcyon, Armor, Automoto, Clément, La Française, Gladiator, Griffon, Hurtu, Labor, Liberator, Peugeot og Thomann, og til sammen sponset disse over halvparten av syklistene i feltet gjennom La Sportive.

La Sportive vant Tour de France i 1919, 1920 og 1921 med Firmin Lambot, Philippe Thys, og Léon Scieur.

Laget ble oppløst i 1922, da enkelte av medlemsselskapene igjen startet opp sine egne sykkellag, som Peugeot, Automoto, og Alcyon.

## Viktige seiere
*Tour de France, sammenlagtkonkurransen 1919, 1920, 1921
* nasjonalt mesterskap 1919
* nasjonalt mesterskap 1919
*Paris–Roubaix 1919, 1920
*Liège-Bastogne-Liège 1920, 1921
*Giro di Lombardia 1920
*Bordeaux-Paris 1919
*Paris-Brussels 1919, 1920
*Belgia rundt  1919, 1920
*Bordeaux-Paris-Bordeaux 1920
*Paris-Brest-Paris 1921
Primorsko-Akhtarsk

**Primorsko-Akhtarsk** (russisk: Примо́рско-Ахта́рск) er en by i Krasnodar kraj i Russland. Den ligger ved Azovhavet, rundt 120&nbsp;km nordvest for Krasnodar. Innbyggertall: 32&nbsp;677 (folketelling 2002).

Bystatus ble innvilget i 1949.

## Referanser
Kropotkin (by)

:*For den russiske filosofen og geografen se [[Pjotr Kropotkin]].*

**Kropotkin** (russisk: Кропоткин) er en by i Krasnodar kraj i Russland. Den ligger ved elva Kuban, rundt 130&nbsp;km nordøst for Krasnodar. Innbyggertall: 79&nbsp;185 (folketelling 2002).

Den ble grunnlagt som *Romanovskij Khutor* på slutten av 1700-tallet. Den fikk bystatus i 1921, og navnet ble samtidig endret til Kropotkin, etter Peter Kropotkin.

## Eksterne lenker
*
Kropotkin

**Kropotkin** kan vise til:

*Pjotr Kropotkin – russisk filosof og geograf
*Kropotkin (by) – en by i Krasnodar kraj i Russland
Khadyzjensk

**Khadyzjensk** (russisk: Хадыженск) er en by i Krasnodar kraj i Russland. Den ligger ved elva Psjisj, rundt 80&nbsp;km sørøst for Krasnodar. Innbyggertall: 21&nbsp;286 (folketelling 2002).

Den ble grunnlagt i 1864 som stanitsaen *Khadyzjenskaja* (russisk: Хадыженская). Bystatus ble innvilget i 1949.

## Referanser
Ondskapen

:*For filmen, se [[Ondskapen (film)]].*
:*For begrepet ondskap, se [[Det ondes problem]].*

***Ondskapen*** (org. *Ondskan*) er en roman av Jan Guillou, som kom ut i 1981. Den handler om 16 år gamle Erik Ponti, som er voldelig og utagerende. Han havner på internatskolen Stjärnsberg, fordi han blir kastet ut av ordinærskolen etter flere episoder med vold og trakassering av medelever. 

Boken er delvis selvbiografisk. Hovedpersonen er Guillous alterego Erik Ponti som vokser opp med en far (i filmen en stefar) som mishandler ham. Ponti slutter på realskolen og begynner på internatskolen Stjärnsberg (med Solbacka som egentlige skole). På Stjärnsberg blir Ponti og hans romkamerat Pierre Tanguy utsatt for mobbing og mishandling, og kommer i klammeri med Silverhielm, elevrådsleder og fjerdeklassing på skolen.

I forbindelse med at boken ble filmatisert i 2003 ble romanens overensstemmelse med virkeligheten diskutert i pressen. En detalj er at en av bokens hovedpersoner er Erik Pontis framgang i svømmekonkurranser til tross for Solbacka ikke hadde et svømmebasseng. Intet sted i boken står det dog at alt skal være «sant». Guillou har selv uttalt at noe er sant (det som betyr noe) og annet ikke, eksempelvis svømmingen.
Hoplodactylus

* *Hoplodactylus chrysosireticus*
* *Hoplodactylus cryptozoicus*
* *[[Hoplodactylus delcourti]]*
* *Hoplodactylus duvaucelii*
* *Hoplodactylus granulatus*
* *Hoplodactylus kahutarae*
* *Hoplodactylus maculatus*
* *Hoplodactylus nebulosus*
* *Hoplodactylus pacificus*
* *Hoplodactylus rakiurae*
* *Hoplodactylus stephensi* 

***Hoplodactylus*** er en av de to slektene av gekkoer som lever på New Zealand.

Slekten kjennetegnes ved at de fleste artene har brun, eller grå farge, at de ofte finner føde på marka, og at de er nattaktive. Dette skiller dem fra artene i den andre slekten av gekkoer på New Zealand, *[[Naultinus]]*.

Både *Hoplodactylus* og *Naultinus* føder levende unger som en sannsynlig tilpasning til et kjølig klima. I likhet med andre øgler på isolerte øyer blir de uvanlig store. Den største arten av alle gekkoer er *[[Hoplodactylus delcourti]]*, som sannsynligvis er utdødd.

*Hoplodactylus rakiurae* finnes bare på Stewart Island, og er verdens sørligste gekkoart.

## Eksterne lenker
* 
* The Reptile Database - ''Hoplodactylus''
* T.R. Jewell & R.A.B. Leschen (2004) A new species of ''Hoplodactylus'' (Reptilia: Pygopodidae) from the Takitimu Mountains, South Island, New Zealand *Zootaxa*&nbsp;792:&nbsp;1&ndash;11
* Ryan Photographic – ''Hoplodactylus granulatus'' – New Zealand forest gecko
Ivan Wernisch

**Ivan Wernisch** (født 12. juni 1942 i Praha) er en tsjekkisk dikter, redaktør, og en kollasjkunstner. Etter å ha gitt ut sin debutbok i 1961 etablerte han seg som en av de beste skriverne i sin generasjon. På 70– og 80–tallet ledet han et radioprogram om verdenskjente diktere, der han også leste opp sine egne dikt som ikke kunne publiseres offisielt. Etter Fløyelsrevolusjonen begynte han å arbeide i en avis, og i dag er han redaktør av Current Czech Poetry Library. Han er dessuten en anerkjent oversetter fra tysk, italiensk,  latinsk, fransk og russisk. Ivan Wernisch bor i Praha. Sønnen Ewald Murrer er også dikter.

Etter hans første bøker som var ganske lekende, begynte diktene hans å bli mer drømmende og absurde. Han er påvirket av dadaismen og ekspresjonismen. 

## Utgivelser

Bøkene hans er oversatt til tysk, fransk, italiensk, ukrainsk, polsk og engelsk, men foreløpig ikke til norsk.
Han har blitt tildelt Seifert Prize og Premio Capri.

* *Kam letí nebe* (1961)
* *Těšení* (1963)
* *Zimohrádek* (1965)
* *Dutý břeh* (1967)
* *Loutky* (1970)
* *Zasuté zahrady* *(výbor z ineditních sbírek)* (1984), London
* *Žil, nebyl (výbor z let 1970-84)* (1988), München
* *Včerejší den (výbor z let 1965-1989)* (1989)
* *Frc (překlady, překrady)* (1991)
* *Ó kdežpak* (1991)
* *Doupě latinářů* (1992)
* *Zlatomodrý konec stařičkého léta* (1994)
* *Pekařova noční nůše* (1994)
* *Jen tak* (1996)
* *Proslýchá se* (1996)
* *Cesta do Ašchabadu neboli Pumpke a dalajlámové* (1997)
* *Z letošního konce světa* (heteronym **Václav Rozehnal**) (2000)
* *Cesta do Ašchabadu neboli Pumpke a dalajlámové* (2000)
* *Lásku já nestojím* (2001)
* *Bez kufru se tak pěkně skáče po stromech neboli Nún* (2001)
* *Půjdeme do Mů* (2002)
* *Blbecká poezie* (2002) 
* *Růžovejch květů sladká vůně (Virtuos na prdel)* (2003)
* *Hlava na stole* (2005)
* *Býkárna* (+ Michal Šanda og Milan Ohnisko) (2006)
* *Nikam* (2010)

### Publisert i andre land
* *Es beginnt der gestrige Tag: Gedichte*, 1990, Tyskland
* *Cmentarz objazdowy*, 1991, Polen
* *Ausgewühlte Schriften*, 1994, Tyskland
* *Pchli teatrzyk*, 2003, 2007, Polen
* *Corre voce ovvero la morte ci attendeva altrove*, 2005, Italia
* *In the Puppet Gardens: Selected Poems, 1963-2005*, 2007, USA

## Referanser


## Eksterne lenker
*
Ninian

**Sankt Ninian** (også omtalt som *Nynia*, *Ringan* og *Trinnean*; født ca. 360, død 432) er den tidligste kjente biskop som har besøkt Skottland. Hverken hans fødested eller fødselsdato, heller ikke hans tidligste liv, er kjent med sikkerhet.

## Tradisjonens fortelling
Ninian er først nevnt av Beda den ærverdige i dennes *[[Historia ecclesiastica gentis Anglorum]]* («Anglerfolkets kirkelige historie»). Bedes kommentar er begrenset til to setninger. Også datert til 700-tallet er en kilde kjent som «Biskop Nynias mirakler».

Tradisjonens fortelling vil ha det til at Ninian ble født i det brytonisktalende Cumbria, men reiste til Roma som ung mann for å studere kristendom. Der ble han gjort til biskop og gitt oppgaven å konvertere pikterne av pave Siricius (død 399).

Tradisjonen, først nevnt av Bede, vil ha det til at rundt år 397 satte han opp sitt hovedkvarter i Whithorn i sørvestlige Skottland. Herfra begynte han sitt arbeid blant folket i og rundt kongedømmet Strathclyde. Senere tok han reise nordover langs østkysten for å spre kristendommen blant de sørlige piktere, antagelig folket rundt Firth of Forth. Lokal tradisjon, til dels støttet av stedsnavn, vil ha det til at han reiste så langt nord som til Shetland, hvilket sannsynligvis er en overdrivelse. Han skal ha undervist mange misjonærer, blant dem, ble det sagt, også den mann som senere konverterte den store helgenen sankt Columba av Iona.

Arkeologiske bevis har ikke motsagt denne versjonen av Ninians liv. Spor etter en gammel kristen gravlund har blitt avdekket ved Whithorn under middelalderkirken.

I 2001 har forskeren Thomas Clancy ved Universitetet i Glasgow argumentert for sankt Ninian faktisk er den samme mannen som er kjent på gammelirsk som sankt Finnian (og antagelig på brytonisk som **Uinniau*) som likeledes var en mentor av sankt Columba. Formen «Ninian» er grunnet en feilstaving fra 700-tallet. En del forskere har akseptert at dette kan være en mulighet.

Steder i Skottland og andre stede er forbundet med sankt Ninian eller navngitt etter ham. Mange av disse er listet ved nettstedet Whithorn Trust:

* North Ronaldsay, mulig navngitt etter ham.
* Sanda Island, i henhold til legenden var han gravlagt her.
* St. Ninians, Stirling, Skottland
* Ninekirks, Brougham, Cumbria, England.
* St Trinnean's School i Edinburgh, Skottland
* St. Ninian’s Isle, ubebodd øy på Shetland

## Se også
* Finnian av Moville

## Referanser


## Eksterne lenker
* Whithorn
Gustav III lufthavn

**Gustav III lufthavn** , også kjent som **Saint-Barthélemy lufthavn** eller **St. Jean lufthavn** (fransk:Aérodrome de St Jean), er en flyplass som ligger i Saint Jean på den karibiske øya Saint-Barthélemy. Både flyplassen og øyas største by Gustavia er oppkalt etter Kong Gustav III av Sverige.

## Selskaper og reisemål
* St Barth Commuter (Saint Martin, Sint Maarten)
* Air Antilles Express (Pointe-a-Pitre) (flys av moderselskap Air Guyane Express)
* WinAir (Sint Maarten)

## Eksterne lenker
* Airfield Renewal Sept/Oct 2004 – photos of airfield renovations
Hoplodactylus delcourti

***Hoplodactylus delcourti*** er den største kjente gekkoarten med en kroppslengde på 370&nbsp;mm, og en totallengde på mer enn 600&nbsp;mm.
 
Arten ble beskrevet i 1986 fra et eksemplar som er oppbevart ved Musée d'Historie Naturelle de Marseille. Holotypen er dårlig bevart ettersom den mangler ryggrad, og er tørket, i stedet for lagt ned på sprit. Mange trekk ved kroppsbygningen viser likevel at eksemplaret tilhører slekten *[[Hoplodactylus]]*, som bare er kjent fra New Zealand.

Ingen vet når, eller hvor eksemplaret i Marseille ble samlet inn. Det kan være denne arten som maoriene kalte *kawekaweau*. *Hoplodactylus delcourti* er sannsynligvis utdødd, selv om det ikke helt kan utelukkes at den ennå finnes nord på Nordøya. Årsaker til utryddelsen kan være ødeleggelse av den opprinnelige kauriskogen, og introduserte rotter.

## Litteratur
* 
* 
* 
## Eksterne lenker
*
Vladivostok Air

**Vladivostok Air** (også **Vladivostok Avia**; russisk: **Владивосток Авиа**) er et flyselskap med hovedkontor i Vladivostok i Russland. Selskapet flyr innenlands og har internasjonale flyvninger til USA, Kina, Japan, Sør-Korea, Thailand, Vietnam og Tyskland.

## Flåte
Vladivostok Airs flåte inneholder følgende fly (April 2008):

*1 Airbus A320-212 (pluss 3 i ordre)
*2 Airbus A320-214
*4 Tupolev Tu-204-300 (pluss 2 i ordre)
*9 Tupolev Tu-154M
*5 Yakovlev Yak-40 

## Eksterne lenker
* 
* Vladivostok Air Fleet
* Vladivostok Air U.S. Representative Office
Jejsk

**Jejsk** (russisk: Ейск) er en by i Krasnodar kraj i Russland. Den ligger ved Taganrogbukta i Azovhavet, rundt 200&nbsp;km nordvest for Krasnodar. Innbyggertall: 86&nbsp;349 (folketelling 2002).

Byen ble grunnlagt i 1848, av fyrst Mikhail Semjonovitsj Vorontsov.

Jejsk er et ferie- og rekreasjonssted, kjent for sine mineralvannskilder og mudder med påståtte medisinske egenskaper. Det er tre parker, et kurbad, rekreasjonssentre og flere hoteller og sandstrender i Jejsk. Badesesongen varer fra mai til september. Byen har mange restauranter, utekafeer, klubber, barer og diskoteker.

## Eksterne lenker
*
Kherson

**Kherson** er en by ved nordsiden av elva Dnipro i Kherson oblast i Sør-Ukraina. Byen er administrasjonssentrum i oblasten, og hadde 283 500 innbyggere i 2021. Byen var fra okkupert av den russiske hæren fra mars til november 2022, og halvparten av innbyggerne flyktet fra byen under den russiske okkupasjonen.  

Kherson er en viktig havneby for Svartehavet og elvetrafikk på Dnipro, og har flere skipsverft. Byen er et viktig jernbaneknutepunkt forbundet med Mykolajiv, Snihurivka og Dzjankoj. Antonivka-broen forbinder bydelen Antonivka med byen Olesjky på Dnipros venstre og her sørlige bredd. 

Byens navn kommer fra den gamle greske kolonien Chersonesus (Χερσόνησος) som betyr halvøy, som ligger på Krym-halvøya. 

Frem til 1774 hørte området til Krim-khanatet. Etter den russiske erobringen ble Kherson grunnlagt i 1778 av Grigorij Potemkin og festningsverk og skipsverft for å bygge svartehavsflåten ble anlagt. På 1800-tallet ble byen viktig for korneksport til Europa, og ved starten av 1. verdenskrig hadde byen 80 000 innbyggere. Etter revolusjonen i russland i 1917 var byen først en del av den ukrainske republikken, men inntatt flere ganger under den russiske borgerkrigen før Den røde armé tok endelig kontroll 16. april 1920. 

Under Den store terroren i 1937-38 ble flere tusen innbyggere i Kherson henrettet eller sendt i arbeidsleir. Etter Nazi-tysklands invasjon av Sovjetunionen i 1941 ble deler av byens skips- og raffineri-industri evakuert østover. I august 1941 ble byen erobret av tyskerne og innlemmet i Reichskommissariat Ukraina. Byen ble gjenerobret av Sovjetunionen i mars 1944. 

Under folkeavstemningen i 1991 stemte 90,1% av velgerne i Kherson oblast for ukrainsk uavhengighet. 

Etter invasjonen i 2022, ble Kherson okkupert av de russiske invasjonsstyrkene 2. mars 2022. Byen ble frigjort den 11. november 2022 etter at de russiske styrkene trakk seg ut.  Etter frigjøringen bombarderte russiske styrker byen fra artilleristillinger på motsatt side av Dnipro.

## Demografi
### Etnisitet
Ved den ukrainske folketellingen i 2001, bodde følgende etniske grupper i Kherson:
* Ukrainere – 82,0%
* Russere – 14,1%
* Andre – 3,4%

Ved folketellingen i Kherson i 1926 var fordelingen som følger:
* Ukrainere – 36%
* Russere – 36%
* Jøder – 25%
* Belarusere – 0,2%
* Tyskere – 0,4%

### Morsmål

### Befolkningsutvikling

Befolkningen i byen per 1. januar 2022 — 279 131 mennesker.

## Klima
Innen Köppens klimaklassifisering har Kherson et fuktig kontinentalklima (*Dfa*).

## Fotnoter

## Referanser


## Eksterne lenker
*